کوئٹہ: وزیر اعلیٰ بلوچستان جام کمال تینا کورونا ٹسٹ ءِ کرفے، ہرا منفی بس۔
صوبائی حکومت نا اعلامیہ نا رد اٹ وزیر اعلیٗ بلوچستان جام کمال وزیر خزانہ بلوچستان ظہور بلیدی ءِ کورونا ہلنگ آن پد دمدستی تینا کورونا ٹیسٹ ءِ کرفے، ہرا منفی بس۔
یات سلے کہ صوبائی وزیر خزانہ کورونا وائرس نا زہمی مسوسس‘ صوبائی وزیر خزانہ میر ظہور بلیدی کورونا وائرس نا رزلٹ مثبت بننگ ءِ پک کرسا پارینے کہ کنے ٹی کورونا نا علامت ظاہر متویسس ولے ای تینے اُراٹی آئسولیٹ کریٹ و ڈاکٹر آتا سلاہ تیا عمل کننگ اٹی اٹ‘اوپارے کہ ای دراخ جوڑ مننگ اٹی اٹ و جانجوڑی کن دعا کروک تا منت وار اٹ۔ داکان مست صوبائی اسمبلی نا اسہ باسک اس ہم کورونا وائرس آن زہمی مسنے۔ بلوچستان نا چندی بیوروکریٹ و بڑزکو افسر آک کورونا وائرس آن زہمی مسنو۔کمشنر، سیکرٹری، ایڈیشنل سیکرٹری، پولیس نا بڑزکو افسر‘ ہسپتال ناسروک وخت اس کہ چندی محکمہ غاتا ملازم آتتون اوار صحافی تا اسہ بھلو کچ اسے ٹی کورونا وائرس پک مسنے۔
